
ДО
ПРЕДСЕДАТЕЛЯ НА
ОБЩИНСКИ СЪВЕТ
БУРГАС




Д О К Л А Д Н А  З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС 



            ОТНОСНО: Заявление за изменение и продължаване на разрешително за водовземане на минерална вода от находище „Бургаски минерални бани“, кв. Ветрен,                  гр. Бургас.


УВАЖАЕМИ ГОСПОДИН ПРЕДСЕДАТЕЛ,
		УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

           С Решение № 39 от 04.02.2011 г. на Министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Бургаски минерални бани“,                    кв. Ветрен, гр. Бургас, за срок от 25 години.
           На основание §133, ал.7, т.2, буква „в“ от ПЗР към ЗИД на Закона за водите, за предоставеното на Община Бургас за управление и ползване находище на минерална вода „Бургаски минерални бани“, кметът на Община Бургас, след решение на Общинския съвет издава разрешителните за водовземане от минерална вода.
           Към настоящия момент от кмета на Община Бургас са издадени шест разрешителни за водовземане от минерална вода от сондаж Б-191, с общ разрешен дебит 3,51 л/сек., а                  до предоставяне на Община Бургас управлението на находище „Бургаски минерални бани“, от Министъра на околната среда и водите, като компетентен орган, е издадено едно разрешително за водовземане от минерална вода, с разрешен дебит за ползване - 0,3 л/сек. Свободните водни количества от сондаж Б-191 са 10,54 л/сек.
           Издаденото от Министъра на околната среда и водите Разрешително                                      № 01610093/01.07.2008 г. за водовземане от минерална вода, с цел на ползване „за отдих“ в обект: Почивна станция „Свети Мина 2“ на „Профилактика, рехабилитация и отдих“ ЕАД, с титуляр „Профилактика, рехабилитация и отдих“ ЕАД – клон Бургас, е с краен срок на действие на разрешителното 01.08.2018 г.
            
            Съгласно становище на МОСВ с изх. № 91-00-90/22.03.2013 г., включващо указания (по въпрос 1, т. 2), е определен кмета на съответната община, на която е предоставено находище на минерална вода по реда на §133 от ПЗР на ЗИД на Закона за водите /ЗВ/, като компетентен орган на основание чл.72, чл.78, чл.79 и чл.79а от Закона за водите, да „изменя, продължава срока на действие, прекратява или отнема вече издадените от министъра на околната среда и водите или от директора на Басейнова дирекция разрешителни за водовземане“.
            В тази връзка в Община Бургас е постъпило заявление от „Профилактика, рехабилитация и отдих“ ЕАД – клон Бургас с вх. № 70-00-1922/16.03.2018 г. за изменение и продължаване срока на действие на Разрешително № 01610093/01.07.2008 г. за водовземане от минерална вода от сондаж Б -191 на находище „Бургаски минерални бани“, издадено от Министъра на околната среда и водите. 
            Заявлението е подадено в изискуемия срок, съгласно чл.78, ал.1 от Закона за водите. Искането на титуляря е за изменение в частта: „Цел на използване“ на минералната вода и продължаване срока на действие на Разрешително № 01610093/01.07.2008 г. за водовземане от минерална вода, при запазване на параметрите на разрешеното ползване. 
            Заявителят обосновава искането си за изменение на целта на ползване на минерална вода - „за отдих“, с нова цел - „за профилактика“, предвид факта, че дружеството „Профилактика, рехабилитация и отдих“ ЕАД /„ПРО“ ЕАД/ – клон Бургас в обект: „Почивна станция „Свети Мина 2“, е изпълнител на дейността по профилактика и рехабилитация на осигурени лица на Националния осигурителен институт /НОИ/, съгласно подписан Договор № 1005-40-35/22.03.2018 г. между „ПРО“ ЕАД и НОИ.
            Титулярят на разрешителното е изплатил дължимата „такса за водовземане“ до               2017 г., включително и е изпълнил всички условия по издаденото разрешително за водовземане, съгласно становище с вх. № 70-00-1922(2)/23.05.2018 г. на компетентния орган - Басейнова дирекция за Черноморски район.
            Предвид гореизложеното, на основание чл.21, ал.1, т.8 от ЗМСМА и § 133, ал.7 от ПЗР към ЗИД на Закона за водите, във връзка с чл.52, ал.1, т.3, чл.78, ал.3 и чл.57, ал.1, т.3 от Закона за водите, предлагам Общински съвет Бургас да вземе следното:

         
     РЕШЕНИЕ:


[bookmark: _GoBack]І. Изменя и продължава срока на действие на Разрешително                                       № 01610093/01.07.2008 г.  за водовземане от минерална вода, с титуляр „Профилактика, рехабилитация и отдих“ ЕАД - клон Бургас,  ЕИК ***, със седалище и адрес на управление: гр. Бургас, ул. „Шейново“ № 24, представлявано от *****, в обект: Почивна станция „Свети Мина 2“, находящ се в УПИ І, кв.2 по плана на в.з. „Бургаски Минерални бани“, кв. Ветрен, гр. Бургас, както следва: 
1. Текстът към раздел: „Цел на водовземане“ се изменя така:
„за профилактика“. 
2. Текстът на раздел „Срок на действие на разрешителното“ се изменя така:
„Краен срок: 01.08.2028 г.“
           II. Привежда продължението на Разрешително № 01610093/01.07.2008 г. за водовземане от минерална вода в съответствие с изискванията, съгласно §146, ал.2 от ПЗР към ЗИД на Закона за водите (ДВ, бр.61 от 2010 г.).






ДИМИТЪР НИКОЛОВ
Кмет на Община Бургас


Съгласували:

Руска Бояджиева,
Зам.-кмет „Европейски политики, околна среда“

Златина Георгиева,
директор на дирекция ПНО

инж. Павлин Михов,
директор на дирекция ОС

инж. Маринета Николова,
н-к отдел ЕПП

Изготвил: 
Дойчина Георгиева, гл. експерт ОС

